cyanic-selkie/wikianc huggingface dataset:
Στη Ρώμη με αγάπη
Κριτικές
Το 2016, οι κριτικοί κινηματογράφου Ρόμπι Κόλις και Τιμ Ρόμπι την κατέταξαν στις χειρότερες ταινίες του Άλεν.
Μεταπολεμική ποίηση
Αναφορές
Κατηγορία:Νεοελληνική λογοτεχνία
Στη Ρώμη με αγάπη
Αντιπαραθέσεις
Στις 10 Νοεμβρίου 2017, η Έλιοτ Πέιτζ έκανε μια ανάρτηση στην επίσημη σελίδα της Facebook στην οποία περιέγραψε τη δουλειά στην ταινία ως τη «μεγαλύτερη απογοήτευση» της καριέρας της, αναφερόμενη στους ισχυρισμούς της υιοθετημένης κόρης του Άλεν, Ντίλαν Φάροου, για σεξουαλική κακοποίηση. Υποστήριξε ότι δέχτηκε πιέσεις από άλλους που της είπαν ότι έπρεπε οπωσδήποτε να παίξει στην ταινία του Γούντι Άλεν. Τον Ιανουάριο του 2018, η Γκρέτα Γκέργουιγκ είπε επίσης ότι μετάνιωσε που δούλεψε στην ταινία.
COD
Τα αρχικά COD μπορεί να αναφέρονται:
Γκριγκόρι Περελμάν
Ο Γκριγκόρι Γιάκοβλεβιτς Περελμάν (ρωσ. Григо́рий Я́ковлевич Перельма́н, γενν. 13 Ιουνίου 1966, Λένινγκραντ) είναι Ρώσος μαθηματικός εβραϊκής καταγωγής. Η συνεισφορά του στη γεωμετρία κατά Ρίμαν και στη γεωμετρική τοπολογία είναι τεράστια, αφού είναι αυτός που έλυσε το περίφημο μαθηματικό πρόβλημα που είναι γνωστό ως εικασία του Πουανκαρέ. Μέσω της απόδειξης αυτής γνωρίζουμε πότε ένα συμπαγές αντικείμενο είναι τοπολογικά ισοδύναμο με μία σφαίρα. Ο Περελμάν, σε τρία άρθρα που δημοσίευσε το 2002 και το 2003, απέδειξε την εικασία του Πουανκαρέ, που είχε τεθεί το 1904 και η οποία πριν από τη λύση της θεωρούνταν ως ένα από τα πιο δύσκολα προβλήματα στην τοπολογία.
Η απόδειξη
Σύμφωνα με την εικασία αυτή, η τρισδιάστατη σφαίρα είναι μοναδική ανάμεσα στις τρισδιάστατες πολλαπλότητες. Καμία άλλη τρισδιάστατη πολλαπλότητα δεν επιδεικνύει τις δικές της απλές ιδιότητες. Οι τρισδιάστατες πολλαπλότητες διαθέτουν σύνορα ή και πολλαπλούς τρόπους σύνδεσης μιας περιοχής με κάποια άλλη. Σύμφωνα με την εικασία του Πουανκαρέ, η τρισδιάστατη σφαίρα είναι η μόνη τρισδιάστατη πολλαπλότητα που στερείται αυτών των περίπλοκων χαρακτηριστικών. Η απόδειξη του Περελμάν επιπλέον ταξινόμησε όλα τα είδη των τρισδιάστατων πολλαπλοτήτων που υπάρχουν.
Αρνήσεις παραλαβής βραβείων
Ο Διδάκτωρ των μαθηματικών Περελμάν έγινε ο πρώτος επιστήμονας που αρνήθηκε να παραλάβει το θεωρούμενο ως Νόμπελ των μαθηματικών Μετάλλιο Φιλντς το 2006 λέγοντας: «Τα χρήματα ή η δόξα δεν με ενδιαφέρουν. Δεν θέλω να με επιδεικνύουν όπως ένα ζώο σε ζωολογικό κήπο. Δεν είμαι ένας ήρωας των μαθηματικών. Δεν είμαι καν επιτυχημένος· γι' αυτό δεν θέλω να βρεθώ στη θέση του να πρέπει να με κοιτάνε όλοι». Ο Περελμάν, ενώ έχει δεχθεί το βραβείο της Μαθηματικής εταιρείας του Λένινγκραντ το 1991, αρνήθηκε να παραλάβει εκτός από το μετάλλιο Φιλντς το 2006, άλλα δύο βραβεία: το βραβείο της Ευρωπαϊκής μαθηματικής εταιρείας το 1996 και το βραβείο της χιλιετηρίδας (αγγλ: Millennium Prize) το 2010 από το Ινστιτούτο Clay Mathematics.
Η δημοσίευση των τριών άρθρων
Είναι ακόμη ιδιαίτερο το γεγονός ότι τα τρία άρθρα που συνέταξε όσον αφορά την απόδειξη της περίφημης «εικασίας», τα ανήρτησε στην ιστοσελίδα ελεύθερης διακίνησης επιστημονικών άρθρων του αμερικανικού πανεπιστημίου Κορνέλ http://arxiv.org/ αντί να καταθέσει την εργασία του σε ένα έγκυρο επιστημονικό περιοδικό με αξιολόγηση από ομότιμους κριτές (αγγλ: peer-review). Τα τρία αυτά άρθρα είναι τα εξής (στα αγγλικά):
1. The entropy formula for the Ricci flow and its geometric applications
2. Ricci flow with surgery on three-manifolds
3. Finite extinction time for the solutions to the Ricci flow on certain three-manifolds
Για να αντιληφθεί κανείς πόσο περίπλοκη ήταν η εικασία του Πουανκαρέ, αρκεί να αναφέρουμε ότι ιδιοφυείς μαθηματικοί χρειάστηκε να εργαστούν επί τέσσερα χρόνια για να ελέγξουν την εγκυρότητα της απόδειξης του Περελμάν. Εκτιμάται ότι η επιβεβαίωση της λύσης του γρίφου θα συμβάλει καθοριστικά στην κατανόηση που έχουμε για τον χώρο, ακόμη και στη γνώση μας για το «σχήμα» του σύμπαντος.
Συνεντεύξεις
Σε μια σπάνια συνέντευξή του στην καθημερινή εφημερίδα «Κομσομόλσκαγια Πράβντα» διηγήθηκε ότι προσπάθησε να καταλάβει πώς ο Ιησούς περπάτησε πάνω στο νερό: «προσπαθούσα να υπολογίσω την ταχύτητα με την οποία περπατούσε πάνω στο νερό», δήλωσε. Εξήγησε επίσης ότι αρνήθηκε την αμοιβή του ενός εκατομμυρίου δολαρίων του Ινστιτούτου Clay Mathematics για τη λύση του προβλήματος του Ανρί Πουανκαρέ, γιατί όπως είπε «γνωρίζω πώς να κυβερνήσω το σύμπαν· γιατί να τρέξω πίσω από ένα εκατομμύριο δολάρια;».
Δείτε επίσης
Ρώσικη μικρή ταινία κινουμένων σχεδίων με χιουμοριστική διάθεση για τον Περελμάν με αγγλικούς υπότιτλους εδώ.
Εξωτερικοί σύνδεσμοι
Κατηγορία:Ρώσοι μαθηματικοί Κατηγορία:Σοβιετικοί μαθηματικοί Κατηγορία:Εβραίοι επιστήμονες Κατηγορία:Ρωσοεβραίοι Κατηγορία:Μαθηματικοί του 20ού αιώνα Κατηγορία:Βραβευμένοι με Μετάλλιο Φιλντς
Κοινότητα Κεφαλά Χανίων
Η Κοινότητα Κεφαλά είναι κοινότητα του Δήμου Αποκορώνου στην Περιφερειακή Ενότητα Χανίων της Κρήτης. Συστάθηκε το 1925 με το ΦΕΚ 27Α - 31/01/1925 με έδρα τον οικισμό Κάτω Κεφαλάς. Εκτός από την έδρα της, περιλαμβάνει και τους οικισμούς Δράπανος και Παλαιλώνι. Η απογραφή του 2011 αναφέρει:
Παραπομπές
Κατηγορία:Δήμος Αποκορώνου
Οι άσσοι του γηπέδου (ταινία)
To Οι άσσοι του γηπέδου είναι μια ταινία του ελληνικού κινηματογράφου, σε σενάριο του Ιάκωβου Καμπανέλλη και σκηνοθεσία του Βασίλη Γεωργιάδη, η οποία προβλήθηκε πρώτη φορά το 1956, ενώ 40 χρόνια αργότερα κυκλοφόρησε σε επανέκδοση με τον τίτλο Κυριακάτικοι ήρωες.
Πλοκή
Η υπόθεση της ταινίας βασίστηκε σε ένα αληθινό περιστατικό που συνέβη το 1953, όταν έπειτα από έναν αγώνα της εθνικής ομάδας ποδοσφαίρου, η ομοσπονδία απέβαλε έναν ποδοσφαιριστή και οι συμπαίκτες του αρνήθηκαν να συμμετάσχουν στον επόμενο αγώνα, ενώ παράλληλα εκτυλίσσονται καθημερινές ιστορίες της ζωής των ποδοσφαιριστών.
Χαρακτηριστικό της ταινίας υπήρξε το γεγονός ότι για την ενσάρκωση των ρόλων προτιμήθηκαν διεθνείς ποδοσφαιριστές της εποχής και όχι ηθοποιοί, υποδυόμενοι τους εαυτούς τους και χρησιμοποιώντας τα αληθινά τους ονόματα.
Εισπράξεις
Η ταινία βγήκε στους κινηματογράφους στις 13 Μαρτίου 1956 (την ίδια ακριβώς ημέρα με την ταινία «Το κορίτσι με τα μαύρα» του Μιχάλη Κακογιάννη), κόβοντας 19.276 εισιτήρια.
Διανομή
Εμφανίζονται επίσης (ως φίλαθλοι) οι ηθοποιοί Θανάσης Βέγγος, Γιώργος Φούντας, Νίκος Βασταρδής και η Ιταλίδα σταρ της εποχής Σιλβάνα Παμπανίνι, καθώς και οι ποδοσφαιριστές Ηλίας Ρωσίδης, Γιώργος Δαρίβας, Βαγγέλης Πανάκης, Γιώργος Καμάρας, Μπάμπης Κοτρίδης και Μπάμπης Δρόσος.
Πηγές
Κατηγορία:Ελληνικές ταινίες Κατηγορία:Ταινίες του 1956 Κατηγορία:Ελληνικές δραματικές ταινίες Κατηγορία:Ελληνόφωνες ταινίες Κατηγορία:Ταινίες σε σκηνοθεσία Βασίλη Γεωργιάδη Κατηγορία:Ελληνικά ντοκιμαντέρ Κατηγορία:Ταινίες σε σενάριο Ιάκωβου Καμπανέλλη Κατηγορία:Ταινίες με μουσική σύνθεση Αργύρη Κουνάδη Κατηγορία:Ελληνικές ασπρόμαυρες ταινίες Κατηγορία:Ποδοσφαιρικές ταινίες Κατηγορία:Ιστορία του Ελληνικού ποδοσφαίρου
Κύπελλο Πρωταθλητριών Ομάδων Ευρώπης 1981-82
Το κύπελλο πρωταθλητριών της περιόδου 1981-82 ήταν το εικοστό έβδομο από την καθιέρωση του θεσμού. Το κατέκτησε η Άστον Βίλα για πρώτη φορά στην ιστορία της κερδίζοντας στον τελικό τη Μπάγερν Μονάχου με σκορ 1-0. Ο τελικός πραγματοποιήθηκε στις 26 Μαΐου, στο Ρόττερνταμ και τον παρακολούθησαν 46.000 θεατές. Αναλυτικά τα αποτελέσματα της διοργάνωσης:
Εξωτερικοί σύνδεσμοι
Κατηγορία:Κύπελλο Πρωταθλητριών Ευρώπης Κατηγορία:Ποδόσφαιρο το 1981 Κατηγορία:Ποδόσφαιρο το 1982
Όρος Σιών
Το όρος Σιών (εβραϊκά: הר צִיּוֹן, Har Tsiyyon, αραβικά: جبل صهيون, Τζαμπέλ Σαχιούν) είναι ένας λόφος στο νότιο-δυτική γωνία της Παλιάς Πόλης της Ιερουσαλήμ. Πρόκειται για μια προέκταση του όρους του Ναού. Υπάρχουν πολλές εκκλησίες και πολλά μικρά χριστιανικά και εβραϊκά νεκροταφεία στην περιοχή της Αγίας Σιών. Το μισό από το όρος Σιών βρίσκεται στην Παλαιά Πόλη, στην Εβραϊκή και την Αρμενική συνοικία. Ο τάφος του βασιλιά Δαβίδ βρίσκεται στην κορυφή του όρους Σιών.
Εξωτερικοί σύνδεσμοι
Σιων Κατηγορία:Γεωγραφία της Βίβλου Κατηγορία:Ιερά βουνά
Παράδοξο του Ράσελ
thumb|200px|Ο Ράσελ το 1916 Στη θεμελίωση των μαθηματικών, το παράδοξο του Ράσελ (επίσης γνωστό ως αντινομία του Ράσελ), που ανακαλύφθηκε από τον Μπέρτραντ Ράσελ το 1901, έδειξε ότι η θεωρία συνόλων που δημιουργήθηκε από τον Γκέοργκ Κάντορ οδηγεί σε μια αντίφαση. Το ίδιο παράδοξο είχε ανακαλυφθεί ένα χρόνο πριν από τον Έρνστ Τσεμέλο, αλλά δεν είχε δημοσιεύσει την ιδέα, που έμεινε γνωστή μόνο στους Χίλμπερτ, Έντμουντ Χούσερλ και άλλα μέλη του Πανεπιστημίου του Γκέτινγκεν. Σύμφωνα με τη θεωρία συνόλων, κάθε προσδιορίσιμη συλλογή είναι ένα σύνολο. Έστω R το σύνολο όλων των συνόλων που δεν είναι μέλη του εαυτού τους. Αν R μπορεί να θεωρηθεί μέλος του εαυτού του, θα ήταν αντίθετος με τον δικό της ορισμό της ως σύνολο που περιέχει όλα τα σύνολα που δεν είναι μέλη του εαυτού τους. Από την άλλη πλευρά, εάν ένα τέτοιο σύνολο δεν είναι μέλος του εαυτού του, θα μπορούσε να χαρακτηρισθεί μέλος της ίδιας από τον ίδιο ορισμό. Αυτή η αντίφαση είναι το παράδοξο του Ράσελ.
Το παράδοξο του Ράσελ αποτέλεσε τη βάση την αιτιολόγησης, η οποία τον οδήγησε να διαγράψει οποιαδήποτε ελπίδα έτρεφε για τη θεμελίωση των μαθηματικών σε όρους λογικής. Ο σκοπός της έρευνας ήταν η θεωρία των συνόλων. Και η σκέψη του Ράσελ ήταν ότι, κάθε είδος συνόλου θα πρέπει να ανήκει σε ένα ευρύτερο σύνολο, αλλά η αιτιολόγησή του οδήγησε σε ένα παράδοξο. Ανακάλυψε ότι υπήρχαν σύνολα που δεν ανήκουν σε κανένα άλλο σύνολο, αποδεικνύοντας ότι αυτή η λογική δεν ευσταθεί: το σύνολο όλων των συνόλων (τα οποία δεν περιέχουν τον εαυτό τους), θα πρέπει να περιέχει και να μην περιέχει τον εαυτό του, ταυτόχρονα.
Ο Ράσελ το εξήγησε αυτό με μία μικρή ιστορία: «Σε μια χώρα που όλοι οι άντρες είναι καθημερινά ξυρισμένοι, υπάρχει ένας μόνο κουρέας. Αυτός ξυρίζει όλους τους άντρες που δεν ξυρίζονται μόνοι τους. Τότε όμως ποιος ξυρίζει τον κουρέα;».
Αναλύοντας το πρόβλημα με τη βοήθεια της Θεωρίας των Συνόλων, είναι σαφές ότι στη χώρα υπάρχουν το σύνολο εκείνων που ξυρίζονται μόνοι τους και το σύνολο εκείνων που ξυρίζονται στον κουρέα. Όλοι, λοιπόν, βάσει του ενός ή του άλλου τρόπου είναι ξυρισμένοι. Το πρόβλημα του φαύλου κύκλου ξεκινά με τον κουρέα. Πώς μπορεί αυτός να είναι ξυρισμένος;
Ξυρίζεται μόνος του; Αδύνατον, αφού αυτός ξυρίζει μόνο όλους αυτούς που δεν ξυρίζονται μόνοι τους. Τον ξυρίζει κάποιος άλλος; Όχι, γιατί μόνο ο κουρέας ξυρίζει όλους αυτούς που δεν ξυρίζονται μόνοι τους. Βρισκόμαστε εδώ μπροστά σ’ ένα παράδοξο. Σύμφωνα με τον Ράσελ, για να το ξεπεράσουμε πρέπει να διορθώσουμε τη δική μας λανθασμένη αντίληψη ότι για κάθε ιδιότητα πρέπει οπωσδήποτε να υπάρχει ένα σύνολο. Σ’ αυτή την περίπτωση δε δημιουργείται κανένα ομοιογενές σύνολο.
Πιθανοτική λογική, Σχετικιστικά Σύνολα και αντίλογος
Ως αντίλογος στον Ράσελ, προτάθηκε η "πιθανοτική λογική", όπου το κάθε σύνολο δεν έχει παγιωμένες όλες τις ιδιότητες μα γενικούς εγγενείς κανόνες (κυμματοσυνάρτηση συνόλου), οπότε ανάλογα με το τι μέτρηση-ερώτηση θέτουμε, προκαλούμε κατάρρευση καθώς εισάγουμε κατά την διαδικασία αναγκαστικά δεδομένο. Η δυνητικότητα της πιθανοτικής λογικής δεν οδηγεί σε αξιωματικά παράδοξα αλλά σε συμβαλλόμενες κυματοσυναρτήσεις, που καταρρέουν ανάλογα με την κρούση-κατάρρευση και το συμπλεκόμενο σύνολο. Παλαιότερης ηλικίας μαθηματικοί ή μαθηματικοί που δεν μελετούν πιθανοτική λογική προσπαθούν να καταπνίξουν αυτόν τον αντίλογο ως μη υπαρκτό. Η αιτία είναι ότι δεν υπάρχει ακόμη θεωρία σχετικιστικά μεταβαλλόμενων συνόλων δυνητικού σημείου κατάρρευσης ούτε οικογένεια αριθμών περιστρεφόμενων φορτίων σε μοίρες -αυξανόμενων ανά αριθμό "n" φορτίων (όχι αναγκαστικά ένα φορτίο, για να εκφραστούν τα δυνητικά "συστατικά-components" που προκύπτουν). Οι έννοιες αυτές στις μέρες μας εκφράζονται με σύνθετο τρόπο, όχι με άμεσες θεωρίες πράγμα που μειώνει την μαθηματική ευελιξία καθώς δαπανάται χρόνος για μηχανιστικές επιλύσεις και όχι επιλύσεις ουσίας.
Εξωτερικοί σύνδεσμοι
Κατηγορία:Μαθηματικά παράδοξα Κατηγορία:Θεωρία συνόλων
Ηρακλής Πετιμεζάς
Με το όνομα Ηρακλής Πετιμεζάς μπορεί να αναφέρονται:
Χαρ ΧαΜενουτσότ
Το Όρος της Ηρεμίας (εβραϊκά: Χαρ ΧαΜενουτσότ, הר המנוחות) είναι βουνό ύψους 750 μέτρα πάνω από την επιφάνεια της θάλασσας και δίπλα στο δάσος της Ιερουσαλήμ - είναι επίσης το δεύτερο μεγαλύτερο νεκροταφείο στην Ιερουσαλήμ.
Εξωτερικοί σύνδεσμοι
Ηρεμιας Κατηγορία:Νεκροταφεία
Κοινότητα Κόκκινου Χωριού
Η Κοινότητα Κόκκινου Χωριού είναι κοινότητα του Δήμου Αποκορώνου στην Περιφερειακή Ενότητα Χανίων της Κρήτης. Συστάθηκε το 1926 με το ΦΕΚ 381Α - 29/10/1926 με την απόσπαση του οικισμού Κόκκινο Χωριό από την κοινότητα Πλάκας και τον ορισμό του ως έδρα της. Περιλαμβάνοντας μόνον την έδρα της, έχει 272 κατοίκους σύμφωνα με την απογραφή του 2011 και εκπροσωπείται από τον πρόεδρο κ. Ιωάννη Βογιατζάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:
Παραπομπές
Κατηγορία:Δήμος Αποκορώνου
Κεντρική Επαρχία (Ζάμπια)
Η Κεντρική Επαρχία (αγγλικά: Central Province) είναι μια από τις 9 επαρχίες της Ζάμπιας. Πρωτεύουσα είναι η Κάμπουε. Έχει πληθυσμό 1.012.257 κατοίκων (απογραφή 2000). Έχει έκταση 94.393 τ.χλμ.. Βρίσκεται κεντρικά της Ζάμπιας, από όπου και το όνομα.
Η Κεντρική Επαρχία διαιρείται σε 6 συνοικίες: Τσιμπόμπο, Κάμπουε, Καπίρι Μπόσι, Μκούσι, Σερέντζε και Μούμπουα.
Γεωγραφία
Η Κεντρική Επαρχία είναι η κεντρικότερη επαρχία της Ζάμπιας, εξ ου και το όνομα. Καλύπτει όλη την κεντρική πλευρά της χώρας. Συνορεύει στα δυτικά με τη Βόρεια Επαρχία, στα νοτιοδυτικά με την Ανατολική Επαρχία, στα νότια-κεντρικά με τη Λουσάκα, στα νοτιοανατολικά με τη Νότια Επαρχία, στα ανατολικά με τη Δυτική Επαρχία, στα βορειοανατολικά με τη Βορειοδυτική Επαρχία, στα βόρεια-κεντρικά με την Κόππερμπελτ και στα βορειοανατολικά με τη Λαϊκή Δημοκρατία του Κονγκό.
Έχει συνολική έκταση 94.393 τ.χλμ..
Συνοικίες
thumb|left|250px|Οι συνοικίες της Κεντρικής Επαρχίας
Η Κεντρική Επαρχία διαιρείται σε 6 συνοικίες:
Δημογραφία
Σύμφωνα με την απογραφή του 2000, η Κεντρική Επαρχία έχει 1.012.257 κατοίκους.
Πάρκα και Προστατευμένες Περιοχές
Τα κυριότερα πάρκα της Κεντρικής Επαρχίας είναι τα ακόλουθα :
Third Day
Οι Third Day είναι Χριστιανικό ροκ συγκρότημα που δημιουργήθηκε την δεκαετία του 90 στην Τζόρτζια των Ηνωμένων Πολιτειών.
Έχουν κερδίσει τέσσερα βραβεία Γκράμι, ενώ το άλμπουμ τους Revelation που κυκλοφόρησε το 2008 έφτασε στο νούμερο 6 του Billboard 200. Το όνομα του συγκροτήματος στα ελληνικά σημαίνει Τρίτη Ημέρα και έχει να κάνει με την ανάσταση του Ιησού Χριστού από τους νεκρούς, την τρίτη ημέρα μετά την σταύρωσή του. Στις 19 Σεπτεμβρίου του 2009 το συγκρότημα μπήκε στο Georgia Music Hall of Fame.
Σοπντού
Ο Σοπντού (επίσης Septu ή Sopedu) ήταν θεός του ουρανού και των ανατολικών συνόρων των περιοχών στην αρχαία αιγυπτιακή θρησκεία. Ήταν ο σύζυγος της Κχενσίτ.
Ως θεός του ουρανού, ο Σοπντού συνδέθηκε με τον θεό Σαχ, την προσωποποίηση του αστερισμού Ωρίωνα και τη θεά Σοπντέτ, που απεικονίζει τον Σείριο. Σύμφωνα με τα κείμενα των πυραμίδων, ο Ώρος-Σοπντού, ένας συνδυασμός του Σοπντού και του μεγαλύτερου θεού Ώρου, είναι ο απόγονος του Όσιρι-Σαχ και της Ίσιδος-Σοπντέτ.
Ως θεός της ανατολής, λέγεται ότι ο Σοπντού προστατεύει τα αιγυπτιακά φυλάκια κατά μήκος των συνόρων και βοηθά τον φαραώ να ελέγχει τους ξένους κατοίκους αυτών των περιοχών. Αναφέρθηκε ως Κύριος της Ανατολής και είχε το μεγαλύτερο κέντρο λατρείας του στο ανατολικότερο νομό της Κάτω Αιγύπτου, ο οποίος ονομάστηκε Περ-Σοπντού, που σημαίνει τόπος του Σοπντού. Είχε επίσης ιερά σε αιγυπτιακούς οικισμούς στη χερσόνησο του Σινά, όπως τα ορυχεία του Σεραμπίτ ελ Καντίμ.
Το όνομα του Σοπντού αποτελείται από το ιερογλυφικό για αιχμηρό, ένα αιχμηρό τρίγωνο και την 3ου προσώπου πληθυντικού κατάληξη (δειλιάζω). Έτσι μια κυριολεκτική μετάφραση του ονόματός του είναι απότομη. Στα κείμενα της Πυραμίδας απεικονίζεται να προστατεύει τα δόντια του αποθανόντος φαραώ.
Ο Σοπντού απεικονίστηκε ως γεράκι, συχνά με κορώνα με δύο φτερά στο κεφάλι του και με ράβδο πάνω από τον ώμο του. Στον ρόλο του, φρουρός των συνόρων, απεικονίστηκε ως πολεμιστής της Εγγύς Ανατολής, με μια κορσέτα και ένα τσεκούρι ή δόρυ.
Κατηγορία:Θεότητες της αιγυπτιακής μυθολογίας
Σεσχάτ
Η Σεσχάτ ήταν η αρχαία αιγυπτιακή θεά της σοφίας, της γνώσης και της γραφής. Θεωρήθηκε γραμματέας και κάτοχος δίσκων, και το όνομά της σημαίνει αυτή που γράφει (δηλαδή αυτή που είναι ο γραφέας), και πιστώνεται με την εφεύρεση της γραφής. Έχει επίσης αναγνωριστεί ως η θεά της λογιστικής, της αρχιτεκτονικής, της αστρονομίας, της αστρολογίας, της οικοδόμησης, των μαθηματικών και της τοπογραφίας. Αυτά είναι όλα τα επαγγέλματα που στηρίζονται στην τεχνογνωσία και στις δεξιότητές της. Αναγνωρίζεται ως Safekh-Aubi σε μερικά πρόσφατα κείμενα.
Στην τέχνη απεικονίστηκε ως γυναίκα με ένα επτά μυτερό έμβλημα πάνω από το κεφάλι της. Δεν είναι σαφές τι αντιπροσωπεύει αυτό το έμβλημα. Ο Φαραώ Τυμμώις ΙΙΙ (1479-1425 π.Χ.) την αποκαλούσε Sefket-Abwy (της επτά βαθμών). Το ξόρκι 10 από τα κείμενα του φέρετρου δηλώνει ότι “η Σεσχάτ ανοίγει την πόρτα του ουρανού για σένα".
Συνήθως, δείχνει να κρατάει ένα στέλεχος φοίνικα, που φέρει εγκοπές για να υποδηλώσει την καταγραφή του χρόνου, ειδικά για να παρακολουθεί την κατανομή του χρόνου για τη ζωή του Φαραώ. Παρουσιάστηκε επίσης ότι κρατούσε άλλα εργαλεία και συχνά κρατούσε τα κορδόνια με κόμπους που τεντώνονταν για να ερευνήσουν τη γη και τις δομές.
Παρουσιάζεται συχνά ντυμένη με ένα δέρμα λεοπάρδαλης, ένα σύμβολο των ταφικών ιερέων. Εάν δεν εμφανίζεται με το δέρμα πάνω από ένα φόρεμα, το μοτίβο του φορέματος είναι εκείνο του στιγματίζει αιλουροειδών. Το πρότυπο στο φυσικό δέρμα θεωρήθηκε ότι αντιπροσωπεύει τα αστέρια, είναι σύμβολο της αιωνιότητας και συνδέεται με τον νυχτερινό ουρανό.
Ως θεά λογιστικής και γραφέας, ο Σεσχάτ φαίνεται να βοηθά τον Φαραώ και στις δύο αυτές πρακτικές. Ήταν εκείνη που κατέγραψε, χαράζοντας την παλάμη της, τον χρόνο που κατανεμήθηκε στον Φαραώ για την παραμονή του στη γη.
Η Σεσχάτ βοήθησε τον Φαραώ στο τελετουργικό «τέντωμα του καλωδίου». Αυτό το τελετουργικό σχετίζεται με την τοποθέτηση των θεμελίων ναών και άλλων σημαντικών δομών προκειμένου να προσδιοριστούν και να διασφαλιστούν οι ιερείς ευθυγραμμίσεις και η ακρίβεια των διαστάσεων. Οι δεξιότητές της ήταν απαραίτητες για την επισκόπηση της γης μετά τις ετήσιες πλημμύρες για την αποκατάσταση των οριακών γραμμών. Η ιέρεια, η οποία παρήγγειλε σε αυτές τις λειτουργίες στο όνομά της, επέβλεπε επίσης το προσωπικό άλλων που ασκούσαν παρόμοια καθήκοντα και εκπαιδεύονταν στα μαθηματικά και το σχετικό κατάστημα γνώσης.
Μεγάλο μέρος αυτής της γνώσης θεωρήθηκε αρκετά ιερό και δεν μοιράστηκε πέρα ​​από τις τάξεις των υψηλότερων επαγγελματιών όπως αρχιτέκτονες και ορισμένοι γραφείς. Ήταν επίσης υπεύθυνη για την καταγραφή των ομιλιών που έκανε ο Φαραώ κατά τη διάρκεια της τελετής στέψης και την έγκριση του καταλόγου των ξένων αιχμαλώτων και αγαθών που αποκτήθηκαν σε στρατιωτικές εκστρατείες. Κατά τη διάρκεια του Νέου Βασιλείου, συμμετείχε στην γιορτή Sed που κρατούσαν οι Φαραώ και οι οποίοι μπορούσαν να γιορτάσουν τριάντα χρόνια βασιλείας.
Ο Thoth, ο οποίος καταγράφει τον χρόνο και θεός του γραψίματος, ο οποίος επίσης προσφέρθηκε ως θεός σοφίας, αναγνωρίστηκε στενά με την Seshat, με τον οποίο μοιράστηκε κάποιες αλληλεπικαλυπτόμενες λειτουργίες. Μερικές φορές αναγνωρίστηκε ως κόρη του και άλλοτε ως γυναίκα του.
Μετά τη σύζευξη με τον Thoth, το έμβλημα της Seshat απεδείχθη ότι υπερέβαινε την ημισέληνο, το οποίο, με την πάροδο του χρόνου, εκφυλίστηκε σε δύο κέρατα διατεταγμένα για να σχηματίσουν σχήμα ημισελήνου, αλλά στραμμένα προς τα κάτω (με έναν άτυπο τρόπο για την αιγυπτιακή τέχνη). Όταν το σύμβολο του φεγγαριού είχε εκφυλιστεί στα κέρατα, μερικές φορές αναφερώταν ως Safekh-Aubi, δηλαδή που φορούσε τα δύο κέρατα. Σε μερικές εικόνες τα κέρατα μοιάζουν με δύο κόμπρες, όπως απεικονίζονται σε ιερογλυφικά.
Κατηγορία:Θεότητες της αιγυπτιακής μυθολογίας
Αλογοπάτι
Ειδικότερα ωστόσο, και με μια μικρή διαφοροποίηση ως προς την προέλευση της ονομασίας, με αυτό το τοπωνύμιο υπάρχουν πολλές θέσεις στη Θεσσαλία, σε μέρη κυρίως βραχώδη, όπου είχαν λαξευθεί σε βράχο βαθουλώματα, οπές ή επιγραφές από την αρχαιότητα. Ονομάσθηκαν έτσι επειδή η λαϊκή παράδοση και οι θρύλοι τα θεώρησαν ίχνη από οπλές υπερφυσικών αλόγων, τα οποία ίππευαν θρυλικοί ήρωες των αντίστοιχων περιοχών. Παράδειγμα αποτελεί η θέση Αλογοπάτι που βρίσκεται 3,9 χιλιόμετρα νοτιοδυτικά της πόλεως των Φαρσάλων, στο νοτιότατο άκρο της κοιλάδας του Ενιπέως, όπου ο κρημνώδης λόφος Καράπλα και το Σπήλαιο Καράπλα.
Πηγές
Κατηγορία:Τοπωνύμια Κατηγορία:Θεσσαλία Κατηγορία:Δήμος Φαρσάλων
Μηχάνημα διάνοιξης σηράγγων
thumb|300px|Ένα Μηχάνημα Διάνοιξης Σηράγγων που χρησιμοποιήθηκε στη [[Νεβάδα των Η.Π.Α.]] Το μηχάνημα διάνοιξης σηράγγων (TBM, αρκτικόλεξο από τα αγγλικά Tunnel Boring Machine) είναι ένα μηχάνημα που χρησιμοποιείται για την εκσκαφή σηράγγων με κυκλική διατομή μέσα από μια ποικιλία εδαφών και στρωμάτων πετρωμάτων. Μπορούν να σκάψουν μέσα σε σκληρό πέτρωμα, άμμο, και οτιδήποτε ενδιάμεσα. Η διάμετρος της σήραγγας μπορεί να είναι από ένα μέτρο (με την χρήση μικρο-ΤΒΜ) έως σχεδόν 16 μέτρα στις μέρες μας. Σήραγγες μικρότερες του ενός μέτρου σε διάμετρο μπορούν να εκσκαφούν μέσω οριζόντιας κατευθυνόμενης διάτρησης αντί του TBM.
Μηχανήματα διάνοιξης σηράγγων χρησιμοποιούνται σαν εναλλακτική στις μεθόδους διάτρησης και έκρηξης (D&B, Drilling and Blasting) σε πετρώδες έδαφος και στις συμβατικές χειρωνακτικές μεθόδους σε χώμα. Ένα TBM έχει τα πλεονεκτήματα της ελαχιστοποίησης της διαταραχής του περιβάλλοντος εδάφους και της δημιουργίας ενός λείου τοιχώματος στη σήραγγα. Αυτό μειώνει σημαντικά το κόστος επένδυσης των τοιχωμάτων της σήραγγας και καθιστά τα TBM περισσότερα κατάλληλα για χρήση σε έντονα αστικοποιημένες περιοχές. Το κυριότερο μειονέκτημα είναι το υψηλό αρχικό κόστος. Τα TBM είναι ακριβά στην κατασκευή τους, δύσκολο να μεταφερθούν και απαιτούν σημαντικές υποδομές. Το μεγαλύτερο μηχάνημα κατασκευάστηκε από την Γερμανική εταιρεία Herrenknecht AG για να σκάψει την σήραγγα Γκόταρντ μήκους 57 χιλιομέτρων. Έχει διάμετρο 9,58 μέτρα.
Ιστορία
thumb|right|225px|Ασπίδα Κοπής σε χρήση για την κατασκευή της καινούριας σήραγγας Ελμπ. thumb|225px|Κάτοψη του TBM που χρησιμοποιήθηκε για την κατασκευή της σήραγγας Γκόταρντ. thumb|225px|Υδραυλικοί γρίλοι σε TBM. thumb|225px|Οι υποστηρικτικές κατασκευές στο πίσω μέρος ενός TBM. thumb|225px|Μηχάνημα διάνοιξης σηράγγων πριν την εγκατάστασή του. Η πρώτη πετυχημένη ασπίδα κοπής αναπτύχθηκε από τον Μαρκ Ισαμπαρντ Μπρουνέλ (sir Marc Isambard Brunel) για να την διάνοιξη της σήραγγας του Τάμεση στο Λονδίνο το 1825. Βέβαια, αυτή ήταν μόνο η εφεύρεση της ιδέας ασπίδας κοπής και δεν αφορούσε την κατασκευή ενός ολοκληρωμένου μηχανήματος διάνοιξης σηράγγων, καθώς το σκάψιμο ακόμα έπρεπε να γίνει με τις μεθόδους της εποχής (κυρίως χειρωνακτική εργασία).
Το πρώτο μηχάνημα διάνοιξης σηράγγων αναφέρεται ότι κατασκευάστηκε από τον Χένρι Τζόζεφ Μάους (Henri Joseph Maus) και ονομάζονταν «τεμαχιστής βουνών» (Mountain Slicer). Ήταν παραγγελία του Βασιλιά της Σαρδηνίας Αλμπερτ το 1845 για να ανοιχθεί η σιδηροδρομική σήραγγα Φρέγιους (Fréjus) μεταξύ Γαλλίας και Ιταλίας διαμέσου των Άλπεων. Ο Μάους το κατασκεύασε το 1846 σε ένα εργοστάσιο όπλων κοντά στο Τορίνο. Βασικά αποτελούνταν από περισσότερα από 100 κρουστικά δράπανα τοποθετημένα μπροστά σε μηχάνημα μεγέθους βαγονιού τρένου με μηχανική ισχύ από την είσοδο της σήραγγας. Δυστυχώς, η επανάσταση του 1848 επηρέασε ανεπανόρθωτα την χρηματοδότηση του έργου και η σήραγγα ολοκληρώθηκε 10 χρόνια αργότερα, με την χρήση εξίσου καινοτόμων αλλά λιγότερο ακριβών μεθόδων, όπως πνευματικά δράπανα. .
Στις Ηνωμένες Πολιτείες Αμερικής το πρώτο μηχάνημα διάνοιξης σηράγγων που κατασκευάστηκε ήταν φτιαγμένο από χυτοσίδηρο και χρησιμοποιήθηκε το 1853 κατά την κατασκευή της σήραγγας Χούσακ (Hoosac Tunnel). Αρχικά, έσκαψε 3 μέτρα μέσα στο πέτρωμα και στην συνέχεια έπαθε βλάβη. Η σήραγγα τελικά ολοκληρώθηκε περισσότερο από 20 χρόνια αργότερα χρησιμοποιώντας (όπως και στην σήραγγα Φρέγιους) λιγότερο φιλόδοξες μεθόδους.
Στις αρχές της δεκαετίας του 1950, ο Φ.Κ. Μίτρη κέρδισε ένα συμβόλαιο για την κατασκευή μιας εκτροπής για το φράγμα Οάχε στην Νότια Ντακότα, και συμβουλεύτηκε τον Τζέιμς Σ. Ρόμπινς για την διάνοιξη της εκτροπής μέσα από ιδιαίτερα δύσκολο έδαφος. Ο Ρόμπινς κατασκεύασε ένα μηχάνημα που μπορούσε να σκάψει 55 μέτρα σε 24 ώρες, που ήταν δέκα φορές γρηγορότερα από οποιαδήποτε άλλη μέθοδο εκσκαφής της εποχής.
Η εφεύρεση που έκανε τα μηχανήματα διάνοιξης σηράγγων αποτελεσματικά, οικονομικά και αξιόπιστα ήταν η περιστρεφόμενη κεφαλή, η οποία βασίζεται στις ίδιες αρχές με την κεφαλή με κρουστικά δράπανα του Χένρι Τζόζεφ Μάους, αλλά με βελτιωμένη απόδοση. Η βελτίωση οφείλεται στην μείωση του αριθμού των στοιχείων τριβής και στην περιστροφή τους σαν σύνολο μπροστά στο μέτωπο του εδάφους. Αρχικά ο Ρόμπινς χρησιμοποίησε ισχυρά καρφιά που περιστρέφονταν σε κυκλική κίνηση για να σκάψουν το μέτωπο την εκσκαφής, αλλά γρήγορα ανακάλυψε ότι όσο ισχυρά και να ήταν τα καρφιά, έσπαζαν συχνά και έπρεπε να αλλάζονται συνεχώς. Αλλάζοντας αυτά το καρφιά με μεγαλύτερης διάρκειας ζωής δίσκους κοπής το πρόβλημα αυτό μειώθηκε σημαντικά. Από τότε, όλα τα πετυχημένα μηχανήματα διάνοιξης σηράγγων έχουν περιστρεφόμενες κεφαλές με δίσκους κοπής.
Παραπομπές
Κατηγορία:Οδικό δίκτυο
Καρλ Μάρκοβιτς
Ο Καρλ Μάρκοβιτς (γερμ. Karl Markovics, γενν. 29 Αυγούστου 1963) είναι Αυστριακός ηθοποιός, σκηνοθέτης του κινηματογράφου και σεναριογράφος.
Βιογραφικά στοιχεία
Ο Μάρκοβιτς γεννήθηκε στη Βιέννη, όπου ο πατέρας του εργαζόταν ως οδηγός λεωφορείου και η μητέρα του ως ταμίας. Από ενωρίς ο Μάρκοβιτς ήθελε να γίνει ηθοποιός του θεάτρου, μια επιλογή που οι γονείς του υπεστήριξαν. Απέτυχε στις εισαγωγικές εξετάσεις για να εισαχθεί στο «Max-Reinhardt-Seminar», που είναι η Δραματική σχολή της Ανωτάτης Σχολής Μουσικής και Ερμηνευτικών Τεχνών της Βιέννης (σήμερα Πανεπιστήμιο Μουσικής και Ερμηνευτικών Τεχνών της Βιέννης). Ωστόσο αυτό δεν τον απεθάρρυνε από το όνειρό του και άρχισε να ερμηνεύει μικρούς ρόλους ερασιτεχνικά στο Θέατρο Σεραπίονς. Το 1987 άρχισε να συνεργάζεται με το Wiener Ensemble. Το 1991 πήρε τον πρώτο κινηματογραφικό ρόλο του, στην ταινία Hund und Katz και το 1993 ερμήνευσε τον ρόλο του πανδοχέα στη δραματική κωμωδία του Πάουλ Χάρατερ Indien, μια ταινία δρόμου που σημείωσε μεγάλη επιτυχία στην Αυστρία.
Ο ίδιος ο Μάρκοβιτς έγινε πάντως γνωστός περισσότερο όταν έπαιξε τον ρόλο του Ερνστ Στόκινγκερ στην αυστριακή αστυνομική τηλεοπτική σειρά Υπαστυνόμος Ρεξ και κατόπιν στη συνέχειά της, τη σειρά Stockinger. Ακολούθησαν ρόλοι στις ταινίες Hinterholz 8 (1998) και Komm, süßer Tod (2001). Ταυτοχρόνως ερμήνευε σε θεατρικές παραστάσεις κυρίως στο Θέατρο του Γιόζεφσταντ και το Λαϊκό Θέατρο της Βιέννης. Στο τελευταίο σκηνοθέτησε το 2005 την πρώτη του θεατρική παραγωγή, τη Φαλακρή τραγουδίστρια του Ιονέσκο.
Διεθνώς ο γνωστότερος κινηματογραφικός ρόλος του Μάρκοβιτς ήταν ο πρωταγωνιστικός στην ταινία του Στέφαν Ρουζοβίτσκυ Παραχαράκτες (2007), που βραβεύθηκε με «Όσκαρ» Καλύτερης Ξενόγλωσσης Ταινίας. Ξεχώρισε επίσης στον ρόλο του ακροδεξιού τρομοκράτη Φραντς Φουχς στην τηλεταινία του 2007 Franz Fuchs - Ein Patriot, ενώ ερμήνευσε τον μικρό ρόλο του Βολφ στη γνωστή κωμωδία του 2014 Ξενοδοχείο Grand Budapest.
Ο Μάρκοβιτς παραμένει τακτικός ερμηνευτής στο θέατρο. Ως σκηνοθέτης και σεναριογράφος, ξεχώρισε περισσότερο για την καλλιτεχνική ταινία του Atmen (= «ανασαίνοντας») το 2011.
Ο Μάρκοβιτς είναι έγγαμος, με την ηθοποιό Στεφανί Τάουσιχ (Stephanie Taussig), με την οποία έχουν δύο τέκνα και κατοικούν στη Βιέννη.
Εξωτερικοί σύνδεσμοι
Κατηγορία:Αυστριακοί ηθοποιοί Κατηγορία:Αυστριακοί σκηνοθέτες κινηματογράφου Κατηγορία:Αυστριακοί σεναριογράφοι
Πανεπιστήμιο της Δαμασκού
Το Πανεπιστήμιο της Δαμασκού (Αραβικά: جامعة دمشق, Jāmi'atu Dimask) είναι το μεγαλύτερο και αρχαιότερο πανεπιστήμιο στη Συρία, που βρίσκεται στην πρωτεύουσα Δαμασκό και έχει πανεπιστημιουπόλεις και σε άλλες πόλεις της Συρίας. Ιδρύθηκε το 1923 με τη συγχώνευση της Ιατρικής Σχολής (ίδρυση 1903) και του Ινστιτούτου Δικαίου (ίδρυση 1913). Μέχρι το 1958 ονομαζόταν το Πανεπιστήμιο της Συρίας, αλλά το όνομα άλλαξε μετά την ίδρυση του Πανεπιστημίου του Χαλεπίου. Υπάρχουν εννέα δημόσια πανεπιστήμια και περισσότερα από δέκα ιδιωτικά στη Συρία. Το πανεπιστήμιο βρίσκεται στη θέση 4.404 παγκόσμια και στη θέση 114 στον αραβικό κόσμο σύμφωνα με την «Ιστομετρική Κατάταξη των Πανεπιστήμιων του Κόσμου».
Το Πανεπιστήμιο της Δαμασκού αποτελείται από διάφορες σχολές, ιδρύματα τριτοβάθμιας εκπαίδευσης, ενδιάμεσους οργανισμούς και μια σχολή νοσηλευτικής. Ένα από τα θεσμικά του όργανα ειδικεύεται στη διδασκαλία της αραβικής γλώσσας σε αλλοδαπούς, και θεωρείται το μεγαλύτερο όργανο του είδους του στον αραβικό κόσμο.
Ιστορικό
Το πανεπιστήμιο της Δαμασκού είναι το αρχαιότερο ίδρυμα τριτοβάθμιας εκπαίδευσης στη Συρία, και θεωρείται η μητέρα όλων των πανεπιστημίων της Συρίας. Έχει την προέλευσή του στο Ιατρικό Ινστιτούτο (ιδρύθηκε το 1901) με το όνομα το «Πανεπιστήμιο της Συρίας" το 1923. Η παρούσα ονομασία του ανακοινώθηκε το 1953 μετά την ίδρυση νέων σχολών.
Εξωτερικοί σύνδεσμοι
Κατηγορία:Πανεπιστήμια στη Συρία
Εξαφάνιση της Τάμι Κίνγκερι
Το πρωί της 20ης Σεπτεμβρίου 2014, η Tammy Kingery (γεννηθείσα στις 13 Απριλίου 1977), νοσοκόμα στη Νότια Καρολίνα, κάλεσε τον σύζυγό της Park Kingery από την τη δουλειά και του ζήτησε να την πάει σπίτι καθώς δεν αισθανόταν καλά. Το έκανε, και στη συνέχεια πήγε να κάνει μερικές δουλειές μετά με τους δύο γιους του. Όταν επέστρεψαν, το σπίτι ήταν κλειδωμένο και η Tammy είχε φύγει. Σε ένα σημείωμα μέσα στο σπίτι που, απ'ότι φαίνεται, άφησε η Tammy έγραφε ότι πήγε για μια βόλτα και θα επέστρεφε σύντομα, αλλά ποτέ δεν την έχουν ξαναδεί από τότε.
Η οικογένεια της Tammy δήλωσε ότι θα ήταν περίεργο να αφήσει σημείωμα, ή να περπατήσει στο δάσος κοντά στο σπίτι τους στη Βόρεια Αουγκούστα. Δεν είχε πάρει μαζί της τη τσάντα της, το τηλέφωνο και τα κλειδιά, τα οποία θα χρειαζόταν για να κλειδώσει την πόρτα. Μια εκτεταμένη αναζήτηση της περιοχής γύρω από το σπίτι δεν έδειξε κανένα σημάδι της.
Έρευνα από την τοπική αστυνομία αποκάλυψε ότι αντάλλαζε μηνύματα με άλλους δύο άνδρες στην περιοχή. Ωστόσο, η αστυνομία δεν πιστεύει ότι αυτό σχετίζεται με την εξαφάνισή της. Είχε επίσης υποφέρει από κατάθλιψη, κάτι το οποίο μπορεί να ήταν παράγοντας σε ό,τι συνέβη. Η υπόθεση έχει αποτελέσει αντικείμενο επεισοδίου της σειράς Disappeared στο κανάλι Discovery Investigation.
Εξαφάνιση
Το πρωί της 20ης Σεπτεμβρίου 2014, η Tammy πήγε να κάνει τη βάρδιά στη δουλειά της από τις 7 το πρωί. Οι συνεργάτες της λένε ότι ήταν αναστατωμένη για κάτι, λεπταίνοντας τη φωνή της όταν μιλούσε. Έλεγξε την αρτηριακή πίεση της τέσσερις φορές, βρίσκοντας την υψηλή. Προσπάθησαν να την ηρεμήσουν καθώς η ταραχή της κρατούσε ψηλά τον καρδιακό της ρυθμό.
Όχι πολύ καιρό μετά την άφιξη, κάλεσε τον άντρα της λέγοντας ότι αισθανόταν λίγο κουρασμένη και ήθελε να έρθει σπίτι. Την πήρε με το αυτοκίνητό του, αφήνοντας το αυτοκίνητό της Tammy στη δουλειά και την έφερε στο σπίτι, όπου έβαλε τη πιτζάμα της και ξάπλωσε για να κοιμηθεί. Γύρω στις 10 το μεσημέρι, έφυγε με τους δύο γιους του για να κάνει κάποιες δουλειές και να δώσει στη γυναίκα του την ευκαιρία να ξεκουραστεί. Η κόρη τους ήταν ακόμα στο σπίτι μιας φίλης με την οποία είχε περάσει την προηγούμενη νύχτα.
Ο Kingery άφησε τον μεγαλύτερο γιο στο σπίτι της μητέρας του για να κόψει το γρασίδι. Πήρε τον μικρότερο γιο μαζί του στις δουλειές του, επισκέπτοντας αρκετά καταστήματα όπου και οι δύο φάνηκαν στα πλάνα από τις κάμερες ασφαλείας. Όταν επέστρεψε στο σπίτι, ο σκύλος ήταν έξω και η πόρτα ήταν κλειδωμένη. Μέσα βρήκαν ένα σημείωμα που έγραφε: "Πήγα για μια βόλτα, θα επιστρέψω σύντομα, σας αγαπώ". Η τσάντα της, το πορτοφόλι, το κινητό τηλέφωνο και τα κλειδιά ήταν ακόμα μέσα στο σπίτι.
Όταν είδε το σημείωμα, ο Kingery πίστευε αμέσως ότι δεν πήγαινε καλά. Η πρώτη του σκέψη ήταν ότι προσπάθησε να γυρίσει πίσω στην δουλειά της για να πάρει το αυτοκίνητό της. Άφησε τους γιους του στο σπίτι και ακολούθησε τη διαδρομή που θα είχε πάρει, αλλά δεν την βρήκε. Κάλεσε την κόρη του και της είπε να μπει σε ένα αυτοκίνητο με τη φίλη της και να ψάξει για τη μητέρα της. Κάλεσε τη πεθερά του, που ήρθε αμέσως στο σπίτι. Στις 2 μ.μ. κάλεσαν την αστυνομία.
Έρευνα
Αρχικά, η αστυνομία είχε κρύψει λεπτομέρειες για την κατάθλιψη της Tammy από τις δημόσιες δηλώσεις τους σχετικά με την υπόθεση. Πίστευαν ότι αν απλώς την χαρακτήριζαν ως "απειλούμενη" χωρίς να λένε γιατί θα μπορούσαν να τους βοηθήσουν να φιλτράρουν τις γνήσιες συμβουλές από τις φάρσες. Μέχρι τα τέλη Σεπτεμβρίου, όμως, ο Park είχε δημοσιοποιήσει αυτές τις πληροφορίες, προφανώς ελπίζοντας ότι οι άνθρωποι θα αναγνωρίσουν την επείγουσα κατάσταση της και θα τη βρουν.
Η αστυνομία εξέτασε το τηλέφωνο της Tamy. Βρήκαν δύο σειρές μηνυμάτων με άλλους άντρες, τις οποίες περιέγραψαν ως "ρομαντικές" στη φύση, που η Tammy είχε διαγραφεί πριν από την εξαφάνισή της. Ωστόσο, διερεύνησαν τους δύο άνδρες και δεν πιστεύουν ότι είχαν κάποια σχέση με την εξαφάνισή της.
Η Tammy μοιραζόταν τον ενθουσιασμό για τις μοτοσυκλέτες με τον σύζυγό της και δύο στοιχεία έδειξαν ότι μπορεί να είχαν σχέση με την εξαφάνισή της. Η κόρη της ισχυρίζεται ότι είδε τη μητέρα της ως επιβάτη σε μοτοσικλέτα που πέρασε το αυτοκίνητο με την φίλη της ενώ βρίσκονταν κοντά στο σπίτι της οικογένειας (αλλά δεν μπόρεσαν να την εντοπίσουν όταν γύρισαν, αργότερα προσπάθειες της αστυνομίας για να την βρουν ή αποδεικτικά στοιχεία της παρουσίας της οπουδήποτε ήταν επίσης ανεπιτυχή). Ένας γείτονας θυμάται επίσης ότι άκουσε ένα όχημα με δυνατό κινητήρα, πιθανώς μια μοτοσικλέτα, να φεύγει από τον δρόμο των Kingery λίγο μετά την αποχώρηση του άντρα της με τους γιους τους.
Ερωτήσεις
Μια άλλη ερώτηση αφορούσε το σπίτι που ήταν κλειδωμένο όταν ο Kingery και ο γιος του επέστρεψαν. Η κύρια πόρτα του σπιτιού μπορούσε να κλειδωθεί μόνο από το εξωτερικό, με το κλειδί. Ωστόσο, τα κλειδιά της Tammy, συμπεριλαμβανομένων των κλειδιών του σπιτιού, βρίσκονταν μέσα στο σπίτι, μαζί με τη τσάντα, το πορτοφόλι και το τηλέφωνο της, αντικείμενα που θα περίμενε κανείς να πάρει αν σχεδίαζε απουσία μεγάλης διάρκειας.
Τσάρλι Ντ'Αμέλιο
Η Τσάρλι Γκρέις Ντ'Αμέλιο (γεν. στο Νόργουοκ του Κονέκτικατ, στις 1 Μαΐου 2004) είναι Αμερικανίδα προσωπικότητα των μέσων κοινωνικής δικτύωσης (social media). Ξεκίνησε να αναρτά τακτικά περιεχόμενο στην εφαρμογή TikTok στις αρχές του 2019. Ύστερα απέκτησε ένα μεγάλο κοινό ακολούθων και έγινε ο πιο ακολουθούμενος λογαριασμός στην πλατφόρμα μετά από ένα χρόνο, ξεπερνώντας την Λόρεν Γκρέι. Σεπτέμβρη του 2020, ο λογαριασμός της στο TikTok έχει πάνω από 115.8 εκατομμύρια ακολούθους ενώ έχει συγκεντρώσει περίπου 9.3 δισεκατομμύρια "Μου αρέσει" μέσα από όλα τα βίντεο που δημοσιεύει στην πλατφόρμα.
Στο περιοδικό Forbes κατέκτησε τη 1η θέση στη λίστα των πιο ακριβοπληρωμένων Tiktokers με κέρδη 17 εκατομμυρίων δολαρίων.
Στις 22 Νοεμβρίου 2020 κατέρριψε ρεκόρ ως το μόνο προφίλ με τριψήφιο νούμερο εκατομμυρίων ακολούθων στην πλατφόρμα TikTok φτάνοντας τα 100 εκατ. μέσα σε ένα περίπου χρόνο.
Καριέρα
Η σταδιοδρομία της Ντ'Αμέλιο στο TikTok ξεκίνησε το καλοκαίρι του 2019, όταν άρχισε να ανεβάζει χορευτικά βίντεο όπου χόρευε τραγούδια που ήταν δημοφιλή στην πλατφόρμα εκείνη τη περίοδο. Το πρώτο της βίντεο στη πλατφόρμα ήταν ένα χορευτικό βίντεο με μια φίλη της.
Κατοίκησε για ένα διάστημα στην συνεργατική οικία The Hype House, μια συντεχνία χρηστών του TikTok που διέμεναν στην ίδια κατοικία. Συζούσε μαζί με άλλους 18 χρήστες της εφαρμογής, συμπεριλαμβανομένης της αδερφής της Ντίξι. Τον Μάιο του 2020, ένας εκπρόσωπος των ντ' Αμέλιο ανέφερε στο The Hollywood Reporter ότι είχαν εγκαταλείψει την οικία, καθώς η σταδιοδρομία τους έμοιαζε περισσότερο με επιχειρηματική δραστηριότητα και όχι με κάτι διασκεδαστικό.
Συμμετείχε σε μια χορογραφία στον ετήσιο αγώνα όλων των αστέρων (all-star) του ΝΒΑ 2020. Στην χορογραφία συμμετείχαν και άλλα μέλη του Hype House και ο δημιουργός του χορού Renegade, Τζαλάια Χάρμον. Στις 27 Μαρτίου 2020 συνεργάστηκε με τον ηθοποιό Νόα Σναπ σε βίντεο στο YouTube. Τον Μάιο του 2020, αυτή και η αδελφή της ανακοίνωσαν μια νέα συμφωνία με το Ramble Podcast Network, το οποίο θα παρέχει μια επισκόπηση της ζωής τους πίσω από τις κάμερες, καθώς και τις απόψεις τους για ορισμένα ζητήματα. Σε άρθρο του τον Μάιο του 2020, ο Hollywood Reporter την ονόμασε ως τον "μεγαλύτερο αστέρα" του TikTok.
Στις 16 Ιουνίου 2020, δημιούργησε έναν εναλλακτικό εαυτό στο TikTok με την ονομασία Μπάρλεϊ ντ'Αμέλιο.
Προσωπική ζωή
Ο πατέρας της, Μαρκ ντ'Αμέλιο είναι πολιτικός. Η μητέρα της είναι η Χάιντι ντ'Αμέλιο, ενώ η αδερφή της ονομάζεται Ντίξι. Η Ντ'Αμέλιο είχε σχέση με τον αστέρα του TikTok Τσέιζ Χάντσον, που είναι γνωστός ως Λιλ Χάντι. Επιβεβαίωσαν την σχέση τους τον Ιανουάριο του 2020, αλλά τον Απρίλιο ανακοίνωσαν τον χωρισμό τους.
Τον Απρίλιο του 2020, η Ντ'Αμέλιο δώρισε 50.000 δολάρια για το νοσοκομείο του Νόργουοκ (της γενέτειράς της) για την εξασφάλιση ιατρικών προμηθειών για το προσωπικό του νοσοκομείου, λόγω της πανδημίας του κορονοϊού.
Εξωτερικοί σύνδεσμοι
Κατηγορία:Αμερικανοί χορευτές
Παύλος Ιωάννου (αποσαφήνιση)
Με το όνομα Παύλος Ιωάννου μπορεί να αναφέρονται τα παρακάτω πρόσωπα:
Χαλ Χόλμπρουκ
Ο Χάρολντ Ρόου Χόλμπρουκ Τζούνιορ (17 Φεβρουαρίου 1925 – 23 Ιανουαρίου 2021) ήταν Αμερικανός ηθοποιός, τηλεοπτικός σκηνοθέτης και σεναριογράφος. Έλαβε για πρώτη φορά την αποδοχή των κριτικών το 1954 για μια μονοπρόσωπη θεατρική παράσταση που ανέβασε με τίτλο Mark Twain Tonight! (Ο Μαρκ Τουέιν απόψε!) ενώ σπούδαζε στο Πανεπιστήμιο Ντένισον. Κέρδισε το Βραβείο Τόνυ καλύτερου ηθοποιού σε θεατρικό έργο το 1966 για την ερμηνεία του ως Μαρκ Τουέιν. Συνέχισε να παίζει τον ρόλο αυτό με τον οποίο ταυτίστηκε πάνω από 60 χρόνια, κατεβάζοντας την παράσταση το 2017 λόγω προβλημάτων υγείας. Κατά τη διάρκεια της καριέρας του, κέρδισε επίσης πέντε Βραβεία Έμμυ Ζώνης Υψηλής Τηλεθέασης για τη δουλειά του στην τηλεόραση και ήταν υποψήφιος για Βραβείο Όσκαρ για τη δουλειά του στον κινηματογράφο.
Ο Χόλμπρουκ έκανε το κινηματογραφικό του ντεμπούτο στο Όσα κρύβει ο ουρανός (1966) του Σίντνεϊ Λουμέτ. Αργότερα απέκτησε παγκόσμια φήμη για την ερμηνεία του ως Βαθύ Λαρύγγι στην ταινία του 1976 Όλοι οι άνθρωποι του προέδρου. Ενσάρκωσε τον Αβραάμ Λίνκολν στη μίνι σειρά του 1973 Lincoln και του 1985 στη μίνι σειρά Βόρειοι και Νότιοι. Εμφανίστηκε επίσης σε ταινίες όπως Τζούλια and Nasa: Επιχείρηση Άρης (1977), Η ομίχλη (1980), Creepshow (1982), Wall Street (1987), Η φίρμα (1993), Ηρακλής (1997) και Κώδικας τιμής (2000).
Ο ρόλος του Χόλμπρουκ ως Ρον Φραντς στην ταινία του Σον Πεν Ταξίδι στην άγρια φύση (2007) του χάρισε υποψηφιότητα τόσο για Όσκαρ όσο και για Βραβείο Β' Ανδρικού Ρόλου του Σωματείου Ηθοποιών Screen Actors Guild. Το 2009, επαινέθηκε για την ερμηνεία του ως πρόσφατα συνταξιοδοτημένος αγρότης στην ανεξάρτητη ταινία That Evening Sun. Υποδύθηκε επίσης τον Φράνσις Πρέστον Μπλερ στο Λίνκολν του Στίβεν Σπίλμπεργκ (2012).
Το 2003, ο Χόλμπρουκ τιμήθηκε με το Εθνικό Μετάλλιο Ανθρωπιστικών Σπουδών από τον πρόεδρο Τζορτζ Μπους.
Τα πρώτα χρόνια
Ο Χάρολντ Ρόου Χόλμπρουκ Τζούνιορ γεννήθηκε στις 17 Φεβρουαρίου 1925 στο Κλίβελαντ του Οχάιο. Ήτα γιος της Αϊλίν Χόλμπρουκ (το γένος Ντάβενπορτ, 1905–1987), χορεύτριας βοντβίλ, και του Χάρολντ Ρόου Χόλμπρουκ (1902–1982).
Ο Χόλμπρουκ και οι δύο μεγαλύτερες αδερφές του εγκαταλείφθηκαν από τους γονείς τους όταν ο Χαλ ήταν δύο ετών. Τα τρία παιδιά μεγάλωσαν από τον παππού και τη γιαγιά τους από τον πατέρα τους, πρώτα στο Γουέιμαουθ της Μασαχουσέτης και αργότερα στο προάστιο Λέικγουντ του Κλίβελαντ. Αποφοίτησε από τη Στρατιωτική Ακαδημία Κάλβερ και στη συνέχεια από το Πανεπιστήμιο Ντένισον, όπου μια διάκρισης που πήρε για μια εργασία του για τον Μαρκ Τουέιν τον οδήγησε να ανεβάσει την παράσταση που τον έκανε γνωστό, με τίτλο Mark Twain Tonight! Σπούδασε επίσης υποκριτική στο HB Studio στη Νέα Υόρκη.
Από το 1942 έως το 1946, ο Χόλμπρουκ υπηρέτησε στον στρατό των Ηνωμένων Πολιτειών στον Β΄ Παγκόσμιο Πόλεμο, λαμβάνοντας τον βαθμό του λοχία. Μετατέθηκε στη Νέα Γη, όπου έπαιξε σε θεατρικά έργα όπως το Lady Precious Stream.
Mark Twain Tonight!
Η πρώτη σόλο παράσταση του Χόλμπρουκ ως Μαρκ Τουέιν ήταν στο κολέγιο Lock Haven State Teachers στην Πενσυλβάνια το 1954. Ο Εντ Σάλιβαν τον είδε και έδωσε στον 31χρονο Χόλμπρουκ την πρώτη ευκαιρία να βγει στην τηλεόραση στην εκπομπή του The Ed Sullivan Show στις 12 Φεβρουαρίου 1956. Ο Χόλμπρουκ ήταν επίσης μέλος των Valley Players (1941–1962), ενός θεατρικού θιάσου με έδρα το Χόλιοκ της Μασαχουσέτης. Εντάχθηκε στο The Lambs Club το 1955, όπου άρχισε να ανεβάζει το μονοπρόσωπο θεατρικό του. Ήταν μέλος του θιάσου αρκετά χρόνια και ανέβασε το Mark Twain Tonight! στο άνοιγμα της σεζόν του 1957. Το Στέιτ Ντιπάρτμεντ τον έστειλε μάλιστα σε ευρωπαϊκή περιοδεία, η οποία περιελάμβανε πρωτοποριακές εμφανίσεις πίσω από το Σιδηρούν Παραπέτασμα.
Το 1959, ο Χόλμπρουκ έπαιξε για πρώτη φορά τον ρόλο εκτός Μπρόντγουεϊ. Η Columbia Records ηχογράφησε έναν δίσκο με αποσπάσματα από την εκπομπή. μικρογραφία| Ο Χόλμπρουκ στην τηλεοπτική σειρά The Brighter Day Scene, Αύγουστος 1954
Το 1967, το Mark Twain Tonight! προβλήθηκε στην τηλεόραση από το CBS και τη Xerox και ο Χόλμπρουκ κέρδισε Βραβείο Έμμυ για την ερμηνεία του. Ο Τουέιν του Χόλμπρουκ ανέβηκε για πρώτη φορά στο Μπρόντγουεϊ το 1966 και ξανά το 1977 και το 2005. Ο Χόλμπρουκ ήταν 80 ετών κατά την τελευταία του χρονιά παραστάσεων, μεγαλύτερος (για πρώτη φορά) από τον χαρακτήρα που υποδύονταν. Ο Χόλμπρουκ κέρδισε ένα Βραβείο Τόνυ για αυτήν την ερμηνεία του το 1966. Μέχρι που ο Χόλμπρουκ αποσύρθηκε το 2017, σε ηλικία 92 ετών, το Mark Twain Tonight! περιόδευσε στη χώρα, πραγματοποιώντας περισσότερες από 2.100 παραστάσεις.
Επιτυχία
Το 1964, ο Χόλμπρουκ έπαιξε το ρόλο του ταγματάρχη στην παράσταση του Άρθουρ Μίλερ 's Incident at Vichy. Το 1968, ήταν ένας από τους αντικαταστάτες του Ρίτσαρντ Κίλι στην παράσταση στο Μπρόντγουεϊ του Man of La Mancha, αν και είχε περιορισμένες ικανότητες στο τραγούδι. Το 1966, ο Χόλμπρουκ πρωταγωνίστησε δίπλα στη Σίρλεϊ Μπουθ στην περίφημη παραγωγή του CBS Playhouse του Γυάλινος κόσμος.
Ο Χόλμπρουκ συμπρωταγωνίστησε με τον Μάρτιν Σιν στην αμφιλεγόμενη τηλεοπτική ταινία του 1972 That Certain Summer. Το 1973, ο Χόλμπρουκ εμφανίστηκε ως Νιλ Μπριγκς, προϊστάμενος και ανταγωνιστής του Χάρι Κάλαχαν (Κλιντ Ίστγουντ) στο Ένα μάγκνουμ για τον επιθεωρητή Κάλαχαν.
Το 1976, ο Χόλμπρουκ κέρδισε αναγνώριση για την ερμηνεία του ως Αβραάμ Λίνκολν σε μια σειρά τηλεοπτικών αφιερωμάτων βασισμένων στη βιογραφία του Καρλ Σάντμπουργκ. Κέρδισε ένα Βραβείο Έμμυ Ζώνης Υψηλής Τηλεθέασης Α΄ Αντρικού Ρόλου σε Δραματική Σειρά για τη σειρά του 1970 The Bold Ones: The Senator. Έγινε επίσης γνωστός για τον ρόλο του ως το αινιγματικό Βαθύ Λαρύγγι (η ταυτότητα του οποίου ήταν άγνωστη εκείνη την εποχή) στην ταινία Όλοι οι άνθρωποι του προέδρου. Το 1979, πρωταγωνίστησε με την Κάθριν Ρος, τον Μπάρι Μπόστγουικ και τον Ρίτσαρντ Άντερσον στην τηλεταινία Murder by Natural Causes. Εμφανίστηκε σε άλλες διάφορες μίνι σειρές και συνέχισε να παίζει σε θεατρικές παραστάσεις, όπως στον Βασιλιά Ληρ. δεξιά|μικρογραφία|200x200εσ| Ο Χόλμπρουκ ενσαρκώνει τον [[Μαρκ Τουέιν στο Πανεπιστήμιο του Χιούστον]] Από το 1986 έως το 1989, ο Χόλμπρουκ έπαιξε έναν επαναλαμβανόμενο ρόλο ως Ρις Γουάτσον στην τηλεοπτική σειρά Designing Women, δίπλα στη σύζυγό του Ντίξι Κάρτερ. Σε μια σύντομη περίοδο μεταξύ 1988 και 1990, ο Χόλμπρουκ σκηνοθέτησε τέσσερα επεισόδια της σειράς. Το 1999, ο Χόλμπρουκ εισήχθη στο Αμερικανικό Θεατρικό Hall of Fame. Έναν χρόνο αργότερα, ο Χόλμπρουκ εμφανίστηκε στην ταινία Κώδικας τιμής, όπου υποδύθηκε έναν ρατσιστή και υποκριτικό αξιωματικό που προσπαθεί να καταστρέψει έναν Αφροαμερικανό εκπαιδευόμενο.
Εμφανίστηκε ως παρουσιαστής στο ντοκιμαντέρ The Seventh Day: Revelations From The Lost Pages of History (2005).
Τα τελευταία χρόνια
Εμφανίστηκε στην επιτυχημένη ταινία του Σον Πεν Ταξίδι στην άγρια φύση (2007) και έλαβε υποψηφιότητα για Όσκαρ Β΄ Ανδρικού Ρόλου στα 80ά Όσκαρ. Αυτό έκανε τον Χόλμπρουκ, σε ηλικία 82 ετών, τον γηραιότερο υποψήφιο στην ιστορία των βραβείων Όσκαρ στην κατηγορία Β΄ Ανδρικού Ρόλου. Ο Χόλμπρουκ προτάθηκε και για Βραβεία Σωματείου Ηθοποιών για τη δουλειά του στην ταινία. Από τα τέλη Αυγούστου έως τα μέσα Σεπτεμβρίου του 2007, πρωταγωνίστησε ως αφηγητής στην παράσταση του έργου Η μικρή μας πόλη του Θόρντον Ουάιλντερ, ρόλου που είχε παίξει κάποτε και στην τηλεόραση. αριστερά|μικρογραφία|258x258εσ| Ο Χόλμπρουκ το 2007 Ο Χόλμπρουκ εμφανίστηκε με τη σύζυγό του Ντίξι Κάρτερ στο That Evening Sun, που γυρίστηκε στο ανατολικό Τενεσί το καλοκαίρι του 2008. Η ταινία, παραγωγή της Dogwood Entertainment, βασίζεται σε ένα διήγημα του Ουίλιαμ Γκέι και έκανε πρεμιέρα τον Μάρτιο του 2009 στο South By Southwest, όπου έλαβε Βραβείο Κοινού για και ειδικό βραβείο της κριτικής επιτροπής για το σύνολο του καστ. μικρογραφία| Ο πρόεδρος [[Τζορτζ Μπους (νεότερος)|Τζορτζ Μπους απονέμει στον Χόλμπρουκ το Εθνικό Μετάλλιο Ανθρωπισμού στο Οβάλ Γραφείο τον Νοέμβριο του 2003 μαζί με την πρώτη κυρία Λόρα Μπους]] Ο Χόλμπρουκ εμφανίστηκε ως προσκεκλημένος σταρ σε ένα επεισόδιο του 2006 της σειράς του HBO Οι Σοπράνος και στο επεισόδιο του NCIS με τίτλο "Escaped". Στις 22 Απριλίου 2010, ο Χόλμπρουκ υπέγραψε για να υποδυθεί τον πατέρα του χαρακτήρα της Κέιτι Σαγκάλ στην αρχική σειρά Sons of Anarchy του FX για πέντε επεισόδια.
Το 2011, ο Χόλμπρουκ εμφανίστηκε στην ταινία Νερό για ελέφαντες. Το 2012, ο Στίβεν Σπίλμπεργκ επέλεξε τον Χόλμπρουκ για να υποδυθεί τον Φράνσις Πρέστον Μπλερ στην ταινία Λίνκολν. Το 2014, ο Χόλμπρουκ ήταν το θέμα του ντοκιμαντέρ του Σκοτ Τιμς Χόλμπρουκ/Τουέιν: Μια Αμερικανική Οδύσσεια. Έγινε πρεμιέρα στο Φεστιβάλ Κινηματογράφου του Λος Άντζελες την ίδια χρονιά.
Στις 23 Μαρτίου 2017, ο Χόλμπρουκ εμφανίστηκε σε ένα επεισόδιο της σειράς Grey's Anatomy παίζοντας έναν συνταξιούχο θωρακοχειρουργό του οποίου η σύζυγος είναι ασθενής και στο Χαβάη Πέντε-0 αργότερα την ίδια χρονιά.
Τον Σεπτέμβριο του 2017, μετά από έξι δεκαετίες που έπαιζε τον ρόλο του Μαρκ Τουέιν, ο Χόλμπρουκ ανακοίνωσε την αποχώρησή του από την παράσταση. Ο Χόλμπρουκ δήλωσε ότι θα ήθελε να συνεχίσει να εργάζεται σε ταινίες και τηλεόραση.
Προσωπική ζωή
Ο Χόλμπρουκ παντρεύτηκε τρεις φορές και είχε τρία παιδιά. Το 1945 παντρεύτηκε τη Ρούμπι Ελέιν Τζόνστον και απέκτησαν μαζί δύο παιδιά. Χώρισαν το 1965. Το 1966 παντρεύτηκε την Κάρολ Ιβ Ρόσεν. Απέκτησαν ένα παιδί και χώρισαν το 1983. δεξιά|μικρογραφία| Ο Χόλμπρουκ και η Κάρτερ στα 41α [[Βραβεία Έμμυ, 17 Σεπτεμβρίου 1989]] Ο Χόλμπρουκ παντρεύτηκε την ηθοποιό και τραγουδίστρια Ντίξι Κάρτερ το 1984 και το ζευγάρι παρέμεινε παντρεμένο μέχρι τον θάνατο της Κάρτερ από καρκίνο του ενδομητρίου στις 10 Απριλίου 2010. Ο Χόλμπρουκ εμφανίστηκε ως επαναλαμβανόμενος χαρακτήρας στην τηλεοπτική σειρά της Κάρτερ Designing Women  σε εννέα επεισόδια μεταξύ 1986 και 1989.